yádūrdhvam mádhyādavācī́naṃ grīvā́bhyastáccaturthī cítirgrīvā evá pañcamī cítiḥ śíra evá ṣaṣṭhī cítiḥ prāṇā́ evá saptamī cítistā́muttamāmúpadadhāti prāṇāṃstádasya sárvasyottamā́ndadhāti tásmādasya sárvasya prāṇā́ uttamāḥ púrīṣa úpadadhāti māṃsaṃ vai púrīṣam māṃséna tátprāṇānprátiṣṭhāpayati nòpáriṣṭātpráchādayati tásmādimé prāṇā upáriṣṭādásaṃchannāḥ